ปลุกสำนึก
เป็นที่น่าตกใจข่าว...ข้าราชการเบี้ยวหนี้กองทุนเงินให้กู้ยืมเพื่อการศึกษา (กยศ.) กว่า 6.6 หมื่นราย คิดเป็น 38% จำนวนข้าราชการที่กู้ยืมเงิน กยศ.และกองทุนเงินกู้ยืมเพื่อการศึกษาที่ผูกกับรายได้ในอนาคต (กรอ.) รวม 1.73 แสนราย ในจำนวนนี้ปิดบัญชีแล้ว 3.6 หมื่นราย หรือ 21% ไม่ค้างชำระหนี้ 7.1 หมื่นราย คิดเป็น 41%
16 ก.พ. 2559

เป็นที่น่าตกใจข่าว...ข้าราชการเบี้ยวหนี้กองทุนเงินให้กู้ยืมเพื่อการศึกษา (กยศ.) กว่า 6.6 หมื่นราย คิดเป็น 38% จำนวนข้าราชการที่กู้ยืมเงิน กยศ.และกองทุนเงินกู้ยืมเพื่อการศึกษาที่ผูกกับรายได้ในอนาคต (กรอ.) รวม 1.73 แสนราย ในจำนวนนี้ปิดบัญชีแล้ว 3.6 หมื่นราย หรือ 21% ไม่ค้างชำระหนี้ 7.1 หมื่นราย คิดเป็น 41%
ยิ่งได้ฟังนายสมชัย สัจจพงษ์ ปลัดคลัง ออกมาชี้แจงสาเหตุที่ข้าราชการเหล่านี้ผิดชำระเงินกู้ เพราะ “เข้าใจผิดว่าเป็นเงินที่ให้เปล่า...” จะแกล้งไม่รู้หรือเปล่า สัญญาก็บอกชัดว่าเป็น “เงินกู้”
ปัจจุบันมีผู้กู้เงิน กยศ. 4.5 ล้านราย วงเงิน 4 แสนล้านบาท มีผู้ถึงกำหนดชำระ 3.1 ล้านราย ในส่วนนี้มีผู้ค้างชำระ 2 ล้านราย มูลหนี้ 5.6 หมื่นล้านบาท แบ่งเป็นผู้กู้ค้างชำระทั่วไป 1.2 ล้านราย มูลหนี้ 1.4 หมื่นล้านบาท ผู้กู้ที่อยู่ระหว่างไกล่เกลี่ย 1 แสนราย มูลหนี้ 7,000 ล้านบาท และผู้กู้ที่ถูกดำเนินคดี 7 แสนราย มูลหนี้ 3.5 หมื่นล้านบาท
ล่าสุดมีโครงการ “กยศ. กรอ. เพื่อชาติ” ซึ่งขอความร่วมมือองค์กรนายจ้างช่วยหักเงินเดือนพนักงานจ่ายหนี้คืน โดยหน่วยข้าราชการควรทำเป็นตัวอย่าง “การใช้คืนเงิน กยศ. บทเรียนหนึ่งของคนไทยที่รับผิดชอบต่อส่วนรวมไม่โกงแผ่นดิน”